Държавен вестник, бр. 71, 2010 г., стр. 33

БРОЙ  71	
Д Ъ Р Ж А В Е Н  В Е С Т Н И К 	
СТР.  33  
Член 55
Разкриване, което не влияе на новостта
(1) При прилагането на член 54 разкритие 
на изобретението не се взема предвид, когато 
е направено в период от шест месеца от по­
даване на европейската патентна заявка, ако 
се дължи на или е следствие от:
(а) очевидна злоупотреба по отношение 
на заявителя или неговия законен предшест­
веник, или
(б) факта, че заявителят или неговият 
законен предшественик е изложил изобре­
тението на официална или официално при­
зната международна изложба, организирана 
съгласно разпоредбите на Конвенцията за 
международни изложби, подписана в Париж 
на 22 ноември 1928 г. и ревизирана последно 
на 30 ноември 1972 г.
(2) В случаите по алинея 1(б) алинея 1 
се прилага само ако заявителят посочи при 
подаването на европейската патентна заявка, 
че изобретението е било изложено на такава 
изложба, като представи удостоверение в срока 
и при условията, определени в Правилника 
за прилагане.
Член 56
Изобретателска стъпка
Изобретението има изобретателска стъпка, 
когато не произтича по очевиден начин от 
нивото на техниката за специалиста в област­
та. Ако нивото на техниката включва също 
документи по смисъла на член 54, алинея 3, 
тези документи не се вземат предвид при пре­
ценката за наличие на изобретателска стъпка.
Член 57
Промишлена приложимост
Изобретението се счита за промишлено 
приложимо, ако може да бъде произведено 
или използвано в който и да е отрасъл на 
промишлеността, включително селското 
стопанство.
Г л а в а  І І
ЛИЦА, КОИТО ИМАТ ПРАВО ДА ПОДА­
ВАТ ЕВРОПЕЙСКИ ПАТЕНТНИ ЗАЯВКИ 
И ДА ПОЛУЧАВАТ ЕВРОПЕЙСКИ ПАТЕН­
ТИ – ПОСОЧВАНЕ НА ИЗОБРЕТАТЕЛЯ
Член 58
Право на подаване на европейски патентни 
заявки
Европейска патентна заявка може да бъде 
подадена от всяко физическо или юридическо 
лице, както и от всяко друго лице, което по 
силата на законодателството, регламентиращо 
дейността му, се приема за юридическо.
Член 59
Множество заявители
Европейската патентна заявка може да 
бъде подадена и от група заявители или от 
двама или повече заявители, които посочват 
различни договарящи страни.
Член 60
Право на европейски патент
(1) Правото на европейски патент принад­
лежи на изобретателя или на неговия пра­
воприемник. Ако изобретателят е служител, 
правото на европейски патент се определя в 
съответствие със законодателството на страна­
та, в която служителят упражнява основната 
си дейност; ако страната, в която служителят 
упражнява основната си дейност, не може да 
се определи, се прилага законодателството на 
страната, в която се намира седалището на 
работодателя, който е назначил служителя.
(2) Ако две или повече лица са създали 
изобретение независимо едно от друго, право­
то на европейски патент за това изобретение 
принадлежи на лицето, чиято европейска па­
тентна заявка е с най-ранна дата на подаване, 
при условие че заявката е публикувана.
(3) В производството пред Европейското 
патентно ведомство се счита, че правото на 
европейски патент принадлежи на заявителя.
Член 61
Европейски патентни заявки, подадени от 
лица, които нямат право на европейски патент
(1) Когато има окончателно решение, съ­
гласно което лице, различно от заявителя, 
има право на европейския патент, това лице 
в съответствие с Правилника за прилагане 
може:
(а) да продължи производството по европей­
ската патентна заявка като негова собствена 
заявка вместо заявителя;
(б) да подаде нова европейска патентна 
заявка за същото изобретение, или
(в) да поиска европейската патентна заявка 
да бъде отказана.
(2) Член 76, алинея 1 се прилага със съот­
ветните промени спрямо нова европейска па­
тентна заявка, подадена съгласно алинея 1(б).
Член 62
Право на изобретателя да бъде посочен
Изобретателят има право да бъде посочен 
пред Европейското патентно ведомство от 
заявителя или притежателя на европейския 
патент.
Г л а в а  І І І
ДЕЙСТВИЕ НА ЕВРОПЕЙСКИЯ ПАТЕНТ 
И ЕВРОПЕЙСКАТА ПАТЕНТНА ЗАЯВКА
Член 63
Срок на действие на европейския патент
(1) Срокът на действие на европейския 
патент е 20 години от датата на подаване на 
заявката.
(2) Предходната алинея не ограничава 
правото на договаряща страна да удължи 
срока на действие на европейски патент или 
да предостави съответстваща закрила непо­